33. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 95221/75 της 22 Ιαν./7 Μαρτ.  1975 (ΦΕΚ Β΄ 292) Περί καταργήσεως αποφάσεων ΥΕΝ δι’ ων ενεκρίθη έκπτωσις επί του ναύλου των ακτοπλοϊκών Ε/Γ πλοίων. Έχοντες υπ’ όψει: α)Τα υπ’ αριθ. 456/27-11-74 και 463/2-12-1974 έγγραφα της Ενώσεως Εφοπλιστών επιβατηγών πλοίων. β)Το υπ’ αριθ. 40/28-12-74 Πρακτικόν Συνεδριάσεως της Γνωμοδοτικής Επιτροπής Ακτοπλοϊκών Συγκοινωνιών, ιδόντες τας διατάξεις του άρθρ. 9 του Νόμ. 6059/1934 ως ετροποποιήθη υπό των διατάξεων του άρθρ. 9 του Νόμ. 756/1948, αποφασίζομεν: Καταργούμεν: 1.Την υπ’ αριθ. 58896/4071/17-9-54 απόφασιν ΥΕΝ δι’ ης ενεκρίθη έκπτωσις υπό του ναύλου επιβατών Ε/Γ των ακτοπλοϊκών πλοίων κατά 30% εις τους Αξ/κούς και άνδρας της Αστυνομίας Πόλεων και του Πυροσβεστικού Σώματος ως και των οικογενειών αυτών και καθ’ ο μέρος αύτη αφορά εις τους ανωτέρω ως και τας υπ’ αριθ. 5861/434/25-1-60 και 23458/1771/5-7-60 αποφάσεις ΥΕΝ επί του αυτού θέματος. 2.Την υπ’ αριθ. 58896/4071/17-9-54 απόφασιν και καθ’ ο μέρος αύτη αφορά εις την χορήγησιν εκπτώσεως κατά 30% επί του ναύλου εμπορευμάτων δια αποσκευάς στρατιωτικών μεταφερομένας λόγω μεταθέσεως του στρατιωτικού, ως και την υπ’ αριθ. 15459/918/20-2-60 ομοίας επί του αυτού θέματος. Η παρούσα κοινοποιηθήτω δεόντως και δημοσιευθήτω δια της Εφημερίδος της Κυβερνήσεως. 